पाएं अपने शहर की ताज़ा ख़बरें और फ्री ई-पेपरडाउनलोड करें
जेल में बंद 20 साल की सजा काट रहे हवालाती की ओर से बाथरूम की टूटी से कपड़ा बांध आत्महत्या करने की कोशिश का मामला सामने आया है। ऐसे में सीआरपीएफ की टीम ने मौके पर पहुंच आरोपी को अस्पताल पहुंचाया। थाना कोतवाली पुलिस ने हवालाती पर आत्महत्या की कोशिश करने का केस दर्ज कर लिया है।
केंद्रीय जेल के सहायक सुपरिंटेंडेंट बलदेव सिंह ने बताया कि सीआरपीएफ रात 11:50 बजे हवालातियों की बैरक के पास तैनात थी। इस दौरान देखा कि चक्की में बंद हवालाती चढ़त सिंह बाथरूम की टोंटी से कपड़ा बांध कर आत्महत्या कर रहा था। सीआरपीएफ व पुलिस की टीम ने मौके पर पहुंच उसे अस्पताल पहुंचाया। आरोपी की हालत ठीक है। हवालाती के खिलाफ 2015 में हत्या का मामला थाना खेमकरण में दर्ज हुआ था। अब वह 20 साल की सजा काट रहा है।
वहीं, जेल प्रबंधन ने मामला पुलिस को सौंप दिया है। थाना कोतवाली पुलिस ने आरोपी के खिलाफ धारा 309 आईपीसी के तहत केस दर्ज कर लिया है। आरोपी तरनतारन जिला के गांव मेहंदीपुर का निवासी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn